Man vas oor Gumtree-advertensie | Maroela Media
Polisiebeamptes by die goedere waarop beslag gelê is. Foto: Verskaf
'n 27-jarige man verskyn Woensdag in die Kaapstad-landdroshof nadat hy in hegtenis geneem is toe hy glo 'n gesteelde skootrekenaar deur die advertensiewebwerf Gumtree probeer verkoop het.
Sers. Noloyiso Rwexana, provinsiale polisiewoordvoerder, het gesê die man is Maandag in Seepunt in hegtenis geneem ná 'n wenk van 'n op-en-wakker lid van die gemeenskap.
"Die polisie het 'n wenk van die inwoner ontvang oor 'n man wat 'n skootrekenaar op Gumtree te koop aanbied. Die inwoner wou by die polisie seker maak dat die skootrekenaar nie gesteel is nie," het Rwexana gesê.
"Terwyl die kooptransaksie plaasgevind het, het die polisie by die ontmoetingsplek opgedaag. Die speurders het die reeksnommer nagegaan en bevind die rekenaar is wel as gesteel aangemeld."
Die polisie het die man se motor deursoek waar nog skootrekenaars gevind en op beslag gelê is. Die polisie het ook die verdagte se huis deursoek waar nóg vermeende gesteelde skootrekenaars, kameras en selfone gevind is.
Die verdagte staan tereg op aanklag van die besit van vermoedelik gesteelde goedere.
Gumtree Kaapstad misdaad Wes-Kaap
M.T. Steyn-standbeeld dalk van UV-kampus verwyder
Mooi man! Wat het hy nogal gevra?
Hulle moet sommer moontlikheid van moord ondersoek want so baie mense is al vermoor vir die goed. Oral waar daar moorde was word gemeld dat selfone en skoot rekenaars gevat was……
Misdaad floreer in sa en ek wonder of iemand kan sê wat hulle dink die rede is , ek glo vas dit is omrede sa nie meer polisie het nie.